  Майя Бывальцева Ижкарын 19 номеро маршрутэтӥ ветлӥсь автобусъёсы «Вераськись кар» («Говорящий город») сӧзнэт пуктозы. Кызьы веразы ИПОПАТ-лэн пресс-службаяз, смартфон юрттэмен со ляб адӟисьёслы но сукыръёслы мер транспортын ветлонэз капчиятоз. 19 номеро маршрутэз бырйизы сукыръёслэн огъяросси огазеяськонзылэн улосвыл ёзэтэзлэн ёзчиосыз куремъя, малы ке шуоно ляб адӟисьёслэн тросэз ветлон сюресъёссы соин герӟаськемын. Пусъём, «Вераськись кар» сӧзнэтэз (системаез) Кыкетӥ калыккуспо Парадельфи шудонъёс дыръя эскеризы. Со транспорт дугдылонниын сукыръёлы автобуслэсь ӧсъёссэ шедьтыны но пуксьыны юрттэт кулэ шуыса водительлы ивортыны юрттэ. Тӥрлыкез кылдытӥсьёс сое Шудонъёс бере но Ижкаре кельтыны но эскеронэз азьланьтыны пумкылъян кутӥзы. Тегъёс: Мерлык Ижкар ИПОПАТ Транспорт Удмуртия сӧсыръёс автобусъёс Парадельфишудонъёс  